|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΤΜΗΜΑ ΣΥΝΤΟΝΙΣΜΟΥ ΣΠΟΥΔΩΝ** | Λαμία 05-09-2018 |

**ΑΝΑΚΟΙΝΩΣΗ**

**ΓΙΑ ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΔΩΡΕΑΝ ΣΙΤΙΣΗΣ ΓΙΑ ΤΟ ΑΚΑΔΗΜΑΪΚΟ ΕΤΟΣ 2018-19**

Οι φοιτητές/τριες των Τμημάτων του ΤΕΙ Στερεάς Ελλάδας, που εισήχθησαν τα ακαδημαϊκά έτη 2017-08 και παλαιότερα και οι οποίοι επιθυμούν να σιτίζονται δωρεάν για το ακαδημαϊκό έτος 2018-19, θα πρέπει να υποβάλλουν αίτηση με τα απαιτούμενα δικαιολογητικά, **μέχρι και τις 12 Οκτωβρίου 2018, ημέρα Παρασκευή, καθημερινά κατά τις ώρες 10:00 έως 14:00**, στα κατά τόπους Τμήματα ως εξής:

**Για τη Λαμία:** Στο Τμήμα Σπουδαστικής Μέριμνας Λαμίας.

**Για τα Ψαχνά:**  Στο Τμήμα Σπουδαστικής Μέριμνας Ψαχνών.

**Για τη Θήβα:** Στη Γραμματεία του Τμήματος Διοίκησης Συστημάτων Εφοδιασμού.

**Για το Καρπενήσι:** Στη Γραμματεία του Τμήματος Δασοπονίας και Διαχείρισης Φυσικού Περιβάλλοντος.

**Για την Άμφισσα:**  Στη Γραμματεία του Τμήματος ΔΟΕΠΤΜ.

**Σημείωση:** Η Αίτηση- Υπεύθυνη Δήλωση για δωρεάν σίτιση με τα απαραίτητα δικαιολογητικά, είναι αναρτημένα στην ιστοσελίδα του Ιδρύματος

<http://info.teiste.gr/?p=5627>

Επίσης διανέμονται και από τα παραπάνω αρμόδια Τμήματα.

**Επισημαίνουμε ότι:**

**Μετά τη λήξη της ημερομηνίας κατάθεσης των αιτήσεων (12-10-2018),** οι φοιτητές, οι οποίοι στη διάρκεια του ακαδ. έτους 2018-19 θα καταθέτουν εκπρόθεσμα (δηλ. μετά τις 12-10-2018) αίτηση για δωρεάν σίτιση **και είναι δικαιούχοι**, **δεν** θα σιτίζονται πλέον από την ημερομηνία κατάθεσης της αίτησής τους, **αλλά θα σιτίζονται από την ημερομηνία της συνεδρίασης της αρμόδιας Επιτροπής Φοιτητικής Μέριμνας του Τ.Ε.Ι. Στερεάς Ελλάδας, η οποία εγκρίνει τις εν λόγω αιτήσεις.**

Σας ενημερώνουμε ότι οι συνεδριάσεις της Επιτροπής Φοιτητικής Μέριμνας θα γίνονται μέσα στην πρώτη εβδομάδα κάθε μήνα.